1. ΝΟΜΟΣ 6238 της 11/14 Αυγ. 1934 Περί βελτιώσεως της Μελισσοκομίας Άρθρ.1.-Προς τον σκοπόν της αντικαταστάσεως των εγχωρίων κυψελών δια νέων τοιούτων με κινητά πλαίσια το Υπουργείον της Γεωργίας δύναται να προβαίνη κατ’ έτος δια των οικείων Γεωργικών Ταμείων εις την προμήθειαν ή κατασκευήν κυψελών με κινητά πλαίσια, τεχνητών κηρηθρών και μελισσοκομικών εργαλείων, διαθέτει δε ταύτα εις την τιμήν της προσκτήσεως εις προοδευτικούς γεωργούς και κατ’ επάγγελμα μελισσοκόμους, απαγορευομένης απολύτως της χορηγήσεως εις εμπόρους μελισσοκομικών ειδών. Η προμήθεια των ειδών τούτων γίνεται κατά τας περί Γεωργικών Ταμείων ισχυούσας διατάξεις εγγραφομένης εις τους προϋπολογισμούς αυτών αναλόγου πιστώσεως. Άρθρ.9.-1.Απαγορεύεται η εκ του εξωτερικού εισαγωγή μελισσίων ως και μεταχειρισμένων κυψελών και μελισσοκομικών εργαλείων. Εξαιρετικώς επιτρέπεται η εισαγωγή μελισσίων κατόπιν εγγράφου αδείας του Υπουργείου Γεωργίας. 2.Δια Προεδρικού Δ/τος προτάσει του Υπουργού της Γεωργίας και Εθνικής Οικονομίας εκδοθησομένου μετά σύμφωνον γνώμην του Γεωργικού Συμβουλίου δύναται να απαγορευθή η εκ του εξωτερικού εισαγωγή φυσικού κηρού ή τεχνητών κηρηθρών και άλλων μελισσοκομικών ειδών. Η ισχύς του παρόντος νόμου άρχεται από της δημοσιεύσεώς του εις την Εφημερίδα της Κυβερνήσεως. Σελ. 672 17.Θ.ν.2 Μελισσοτροφία Άρθρ.2.-Η χορήγησις των κατά το προηγούμενον άρθρον ειδών γίνεται παρά των τοπικών γεωργικών υπηρεσιών κατόπιν εξακριβώσεως της επιδόσεως του αιτούντος εις την μελισσοκομίαν ως και του αριθμού και της καταλληλότητος των παρ’ αυτού κατεχομένων ή προμηθευθησομένων σμηνών. Άρθρ.3.-Δια την πληρεστέραν οργάνωσιν της μελισσοκομικής υπηρεσίας επιτρέπεται η κατ’ έτος μετεκπαίδευσις αποφοίτων Μέσων Γεωργικών Σχολών εκ των νεωτέρων υποδεικνυομένων υπό των οικείων επιθεωρητών Γεωργίας υπηρετούντων εν τη δημοσία υπηρεσία εις δύο μελισσοκομικά κέντρα οριζόμενα δι’ αποφάσεως του Υπουργού της Γεωργίας ήτις ορίζει και τον αριθμόν των μετεκπαιδευομένων. Κατά το πρώτο έτος της εφαρμογής ο αριθμός τούτων δεν δύναται να είναι μικρότερος των δέκα ή μεγαλύτερος των 15. Οι μετεκπαιδευόμενοι ως άνω γεωπόνοι κατόπιν επιτυχούς δοκιμασίας ενώπιον Επιτροπής οριζομένης δι’ αποφάσεως του Υπουργού της Γεωργίας και αποτελουμένης εκ Καθηγητών της Ανωτάτης Γεωπονικής Σχολής και ανωτέρων υπαλλήλων του Υπουργείου Γεωργίας τοποθετούνται εις την εξωτερικήν Γεωργικήν Υπηρεσίαν και μετά τριετή ευδόκιμον υπηρεσίαν εν μια και τη αυτή περιφερεία ονομάζονται ειδικοί. Οι επί μίαν πενταετίαν μη κριθέντες ικανοί δια να λάβουν τον τίτλον του ειδικού μελισσοκόμου γεωπόνου μελλοντικώς δεν δύνανται να λάβωσι τούτον. Άρθρ.4.-Προς επαύξησιν της μελισσοτροφικής χλωρίδος της χώρας δια Δ/τος, προτάσει του Υπουργού της Γεωργίας εκδιδομένου, δύναται να απαγορευθή γενικώς ή εις τινας μόνον περιφερείας ή εκρίζωσις ή η κοπή ωρισμένων μελισσοτροφικών φυτών κοινοποιουμένου δι’ ανακοινώσεως επ’ εκκλησίαις και τοιχοκολλήσεως εις τα Κοινοτικά Γραφεία της Κοινότητος εκάστης απαγορευομένης εκτάσεως. Άρθρ.5.-Οι παραβάται των άνω διατάξεων τιμωρούνται με πρόστιμον δραχ. 500, εν υποτροπή δε με χρηματικήν ποινήν 200 δραχμών και φυλάκισιν μέχρι ενός μηνός. Δια το μέτρον των χρηματικών ποινών βλ. άρθρ. 2 Ν. 110/1945 και άρθρ. 57 Ποιν. Κώδικος (τόμ. 8 σελ. 6 και 28). Άρθρ.6.-Μετά γνωμοδότησιν του Συμβουλίου Γεωργίας δια Διατάγματος ορίζονται αι νόσοι και οι εχθροί των μελισσών καθ’ ων επιβάλλονται μέτρα προληπτικά και κατασταλτικά υποχρεωτικά δια πάντας τους μελισσοτρόφους. Δια του αυτού ή ομοίων Διαταγμάτων κανονίζονται και τα του τρόπου της εφαρμογής των μέτρων τούτων των εκτροφέων μη δικαιουμένων ουδεμιάς αποζημιώσεως. Εν περιπτώσει αρνήσεως εφαρμογής των μέτρων εν χρόνω και τρόπω καθοριζομένω δια προκηρύξεων του Νομάρχου, τη εισηγήσει του Προϊσταμένου της Γεωργικής Περιφερείας η αρμοδία Γεωργική υπηρεσία δαπάναις του Γεωργικού Ταμείου προβαίνει εις την εφαρμογήν αυτών. Αι γενόμεναι δαπάναι βαρύνουν τους μελισσοτρόφους κατά τα δια Διατάγματος κανονισθησόμενα, και εισπράττονται ως δημόσια έσοδα υπέρ των Γεωργικών Ταμείων βάσει καταλόγων συντασσομένων υπό της αρμοδίας Γεωργικής υπηρεσίας και εγκρινομένων υπό του Προέδρου του Γεωργικού Ταμείου. Σελ. 671 Μελισσοτροφία 17.Θ.ν.1 Εις τα κατά σμήνη εμφανίσεις μελισσουργών επιτρέπεται η κατά παρέκβασιν των περί θήρας Νόμων και διατάξεων κυνηγεσία αυτών, κατόπιν αδείας του Υπουργείου Γεωργίας. Άρθρ.7.-1.Η εις κατωκημένους χώρους τοποθέτησις μελισσίων απαγορεύεται εφ’ όσον δεν περιφράσονται ταύτα μερίμνη των μελισσοτρόφων δια τοίχου, σανιδώματος ή πυκνού φυσικού ή τεχνητού φράκτου ύψους τουλάχιστον 2 μέτρων από της επιφανείας του εδάφους. 2.Οι ανωτέρω περιορισμοί δεν ισχύουν εφ’ όσον τα μελίσσια τοποθετούνται εις απόστασιν τουλάχιστον 30 μέτρων από κατωκημένας οικίας και 25 μέτρων από τας δημοσίας οδούς ως και εις αριθμόν μέχρι 3 κυψελών προκειμένου περί μελισσίων προς μελέτας βιολογικάς και επιστημονικάς. 3.Οι παραβάται των ανωτέρω διατάξεων τιμωρούνται με πρόστιμον 250 δραχμών εν υποτροπή δε με χρηματικήν ποινήν 1.000 δραχμών ή φυλάκισιν μέχρι 15 ημερών. Δια το μέτρον των χρηματικών ποινών βλ. άρθρ. 2 Ν. 110/1945 και άρθρ. 57 Ποιν. Κώδικος (τόμ. 8 σελ. 6 και 28). Άρθρ.8.-Τα μεταφερόμενα και τοποθετούμενα μελίσσια εις ακαλλιεργήτους ή δασικάς εκτάσεις ανηκούσας εις το Δημόσιον, Δήμους, Κοινότητας, Μονάς και νομικά πρόσωπα Δημοσίου Δικαίου απαλλάσονται παντός δημοσίου ή κοινοτικού φόρου ως και ενοικίου εφ’ όσον η διαμονή των εις τοιαύτας γαίας δεν παραταθή πέραν των τριών μηνών. Δια την πέραν των τριών μηνών παραμονήν ο επιβληθησόμενος κοινοτικός φόρος και το ενοίκιον δεν δύνανται να υπερβώσι τας δυο δραχμάς εν συνόλω κατά κυψέλην ετησίως. 